**ประเด็นการตรวจราชการของผู้ตรวจราชการกระทรวงมหาดไทย**

**ประจำเดือนมีนาคม 2567 เพิ่มเติม**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

| **ลำดับ** | **ประเด็นการตรวจราชการ** | **หมายเหตุ** |
| --- | --- | --- |
| **1** | **การตรวจติดตามการขับเคลื่อนการดำเนินงานตามบันทึกข้อตกลงความร่วมมือระหว่างคณะสงฆ์ กับ กระทรวงมหาดไทย**  **๑.๑ บันทึกข้อตกลงความร่วมมือ บทบาทในการเกื้อหนุนระหว่างวัดและชุมชนให้มีความสุขอย่างยั่งยืน**  - จังหวัดได้ขับเคลื่อนการดำเนินงานตามบันทึกข้อตกลงความร่วมมือบทบาทในการเกื้อหนุนระหว่างวัดและชุมชนให้มีความสุขอย่างยั่งยืน ตามภารกิจ 5 ด้าน ดังนี้ แล้วหรือไม่ อย่างไร พบปัญหา/อุปสรรคหรือไม่ อย่างไร  1) การแก้ไขปัญหาความยากจน  ๒) ส่งเสริมภูมิปัญญาในการหาเลี้ยงชีพ  ๓) จิตอาสาเพื่อสังคม  ๔) เสริมสร้างชุมชนเข้มแข็ง  ๕) อื่น ๆ  **1.2 บันทึกข้อตกลงความร่วมมือเพื่อดำเนินงานโครงการวัด ประชา รัฐ สร้างสุข**  - จังหวัดมีผลการดำเนินงานตามโครงการวัด ประชา รัฐ สร้างสุข (หลัก 3 – 5 – 7 – 9 สู่ความยั่งยืน)  ในประเด็นนี้ อย่างไร  1) จังหวัดได้จัดตั้งคณะกรรมการ 5ส เพื่อดำเนินงานแล้ว หรือ ไม่อย่างไร  2) จังหวัดได้ประกาศนโยบาย และได้ดำเนินการลงนามบันทึกข้อตกลงความร่วมมือ  3) จังหวัดได้ดำเนินการจัดอบรมให้ความรู้แนวทางการขับเคลื่อนการดำเนินงานให้กับคณะกรรมการ และประชาชนในพื้นที่แล้วหรือไม่อย่างไร  4) จังหวัดได้จัดทำแผนการดำเนินงานในการขับเคลื่อนบันทึกข้อตกลงความร่วมมือระหว่าง คณะสงฆ์ กับกระทรวงมหาดไทยแล้วหรือไม่อย่างไร  5) ผลการดำเนินงานอื่น ๆ ที่เกี่ยวข้อง  **1.3 โครงการปรองดองสมานฉันท์ โดยใช้หลักธรรมทางพระพุทธศาสนา “หมู่บ้านรักษาศีล 5 ขยายผลสู่ หมู่บ้านศีลธรรม”**  - จังหวัดได้ขับเคลื่อนโครงการปรองดองสมานฉันท์ โดยใช้หลักธรรมทางพระพุทธศาสนา “หมู่บ้านรักษาศีล 5 ขยายผลสู่ หมู่บ้านศีลธรรม” โดยได้ดำเนินกิจกรรมตามแผนปฏิบัติการขับเคลื่อนโครงการสร้าง ความปรองดองสมานฉันท์ฯ ใดบ้าง พบปัญหา/อุปสรรค หรือไม่ อย่างไร  - ปัญหา/อุปสรรคจังหวัดไม่สามารถแก้ไขปัญหาได้ และประสงค์ให้กระทรวงมหาดไทย/ส่วนราชการส่วนกลางช่วยเหลือ  - ข้อเสนอแนะเชิงนโยบาย  - ข้อเสนอแนะเชิงพื้นที่  **ข้อสั่งการ/ข้อเสนอแนะ/ข้อสังเกตของผู้ตรวจราชการกระทรวงมหาดไทย**  - ขอให้จังหวัดมอบหมายให้นายอำเภอ ส่งเสริม สนับสนุน หน่วยงานที่มีส่วนเกี่ยวข้อง ดำเนินโครงการ/กิจกรรมตามแนวทางของโครงการวัด ประชา รัฐ สร้างสุข ในพื้นที่ โดยให้การประชาสัมพันธ์  และผลักดันการสร้างภาคีเครือข่ายการมีส่วนร่วมด้านการพัฒนาพื้นที่ ด้านความปลอดภัยของเด็ก นักเรียน และการอนุรักษ์สิ่งแวดล้อมอย่างเป็นกัลยามิตรในแต่ละดับ  - ขอให้จังหวัดนำผลดำเนินโครงการฯ ไปใช้ประโยชน์ โดยการประชาสัมพันธ์เผยแพร่การพัฒนา  วัด โรงเรียน และชุมชนด้วยหลักการ 5ส ผ่านทางเว็บไซต์ และสื่อสารสังคมออนไลน์ของหน่วยงาน หรือเอกสารวิชาการต่าง ๆ ร่วมกับภาคีเครือข่ายด้านวิชาการในจังหวัด  - ขอให้จังหวัดเน้นย้ำให้หน่วยงานที่เกี่ยวข้อง (สำนักงานพัฒนาชุมชนจังหวัด สำนักงานส่งเสริม การปกครองท้องถิ่น และอำเภอ) ให้รายงานผลการดำเนินการตามที่กระทรวงมหาดไทยกำหนด เพื่อติดตามและประเมินผลการดำเนินงานตามบันทึกข้อตกลงความร่วมมือระหว่างคณะสงฆ์กับกระทรวงมหาดไทย เพื่อกระทรวงมหาดไทยจะได้สรุปนำเรียนคณะรัฐมนตรี ต่อไป  - ขอให้จังหวัด ดำเนินการคัดเลือก Best Practice ตามบันทึกข้อตกลงความร่วมมือระหว่างคณะสงฆ์กับ ตามที่กระทรวงมหาดไทยกำหนด ที่ขับเคลื่อนผ่านกลไก 3 5 7 ของ ปลัดกระทรวงมหาดไทย  โครงการละ 1 กิจกรรม โดยใช้แบบฟอร์ม “การถอดบทเรียนการดำเนินงานตามบันทึกความร่วมมือบทบาทในการเกื้อหนุน ระหว่างวัดและชุมชนให้มีความสุขอย่างยั่งยืนในระดับจังหวัด (Best Practice)” | **- ปค.จว.**  **- สถ.จว.**  **- พช.จว.**  **- ทุกจังหวัด** |

**หมายเหตุ :** 1. **ข้อเสนอแนะเชิงพื้นที่** หมายถึง ข้อเสนอแนะที่ผู้ตรวจราชการกระทรวงให้คำแนะนำต่อหน่วยรับตรวจแล้วหน่วยรับตรวจสามารถนำข้อเสนอแนะไปปฏิบัติและแก้ไขปัญหาให้ยุติได้ในพื้นที่

โควิด – 19

2. **ข้อเสนอแนะเชิงนโยบาย** หมายถึง ข้อเสนอแนะที่ผู้ตรวจราชการกระทรวงรับข้อเสนอจากหน่วยรับตรวจมาเสนอผู้บังคับบัญชาเพื่อแก้ไขปัญหาในระดับนโยบายเพื่อให้ปัญหาที่เกิดขึ้นในพื้นที่ได้ข้อยุติหรือดำเนินการต่อ หรือเป็นข้อเสนอแนะของผู้ตรวจราชการกระทรวงที่ได้ค้นพบจากการตรวจราชการหรือจากปัญหาอุปสรรคในการดำเนินการของ  
หน่วยรับตรวจที่ผู้ตรวจราชการนำมาเสนอผู้บังคับบัญชาพิจารณาดำเนินการอย่างใดอย่างหนึ่ง

3. **ประเด็นการตรวจราชการ** หมายถึง ประเด็นสำคัญตามแผนงาน/โครงการที่ผู้ตรวจราชการกระทรวงมหาดไทยกำหนดเพื่อตรวจติดตามผลการดำเนินงานของหน่วยรับตรวจ ปัญหาอุปสรรค และให้ข้อเสนอแนะเชิงพื้นที่และเชิงนโยบาย เพื่อให้หน่วยรับตรวจนำไปปฏิบัติตามข้อเสนอแนะและรายงานผลการดำเนินงานตามข้อเสนอแนะให้ผู้บริหารทราบ

4. **ประเด็นเน้นย้ำ** หมายถึง ประเด็นสำคัญตามแผนงาน/โครงการที่รัฐบาลหรือกระทรวงมหาดไทย  
ให้ความสำคัญและมอบหมายให้ผู้ตรวจราชการกระทรวงมหาดไทยกำชับหรือให้หน่วยรับตรวจเร่งดำเนินการ และรายงานผลการดำเนินงานตามประเด็นที่ได้เน้นย้ำให้ผู้ตรวจราชการกระทรวงมหาดไทยทราบ เพื่อรายงานความคืบหน้าต่อผู้บริหาร